b'\n_START_ARTICLE_\nBravo Two Zero\n_START_SECTION_\nZgodovina\n_START_PARAGRAPH_\nPatrulja je dobila nalogo, da bo bila za 10 dni poslana globoko v ira\xc5\xa1ko zaledje s primarno nalogo poiskati izstrelitvena mesta mobilnih lanserjev takti\xc4\x8dnih balisti\xc4\x8dnih izstrelkov Scud, s katerimi je Irak obstreljeval Izrael in Saudovo Arabijo. Drugotni cilj patrulje je bil poiskati opti\xc4\x8dni kabel, ki je potekal preko pu\xc5\xa1\xc4\x8dave in ga uni\xc4\x8diti._NEWLINE_V no\xc4\x8di 22. januarja 1991 so bili s helikopterjem Chinook odpeljani v ira\xc5\xa1ko pu\xc5\xa1\xc4\x8davo. Po pristanku so ugotovili, da jih je helikopter odlo\xc5\xbeil okoli kilometer od glavne oskrbovalne ceste. Tako so morali sprva prehoditi razdaljo do ceste, kjer pa so ugotovili, da je na tem mestu skalnata podlaga in da tu ne morejo izkopati zaklone, kot je bilo na\xc4\x8drtovano. Zaradi tega so morali najti novo zakloni\xc5\xa1\xc4\x8de in tako so odkrili manj\xc5\xa1i vadi, kjer so se skrivali preostanek no\xc4\x8di in prvi dan. Kljub temu, da je vsak pripadnik imel pri sebi ve\xc4\x8d kot 100 kg opreme, niso bili pripravljeni na no\xc4\x8dne razmere, saj je bilo tisto obdobje najbolj mrzlo podnebje v zadnjih 30 letih. Prvi dan so ugotovili, da njihov radio ne dela, saj so imeli vstavljeno napa\xc4\x8dno radijsko frekvenco. Drugo no\xc4\x8d je manj\xc5\xa1i del patrulje zapustil vadi in od\xc5\xa1el poiskati opti\xc4\x8dni kabel. Med iskanjem so odkrili tudi ira\xc5\xa1ko zra\xc4\x8dnoobrambno baterijo. Skoraj \xc5\xbee ob zori so odkrili kabel, a so se morali vrniti v skrivali\xc5\xa1\xc4\x8de. Zjutraj so odkrili, da se je pono\xc4\x8di ista zra\xc4\x8dnoobrambna baterija prestavila okoli 400 m od njih. Toda kmalu zatem jih je odkril ira\xc5\xa1ki otrok, ki je bil pastir \xc4\x8drede koz. Patrulja je zato pustila ve\xc4\x8dino neuporabne oprema za seboj in hitro zapustila obmo\xc4\x8dje po vadiju._NEWLINE_Ko so tako hodili, jih je v vadiju presenetila ira\xc5\xa1ki vod. Po kratkem, a silovitem boju, v katerem je uni\xc4\x8dila vod, je patrulja zapustila obmo\xc4\x8dje, s seboj pa so vzeli le oro\xc5\xbeje, strelivo in vodo. Do no\xc4\x8di so prehodili \xc5\xa1e dodatnih 10\xc2\xa0km, medtem ko so jih zasledovale nove ira\xc5\xa1ke voja\xc5\xa1ke enote; s tem so zamenjali prvotni na\xc4\x8drt pobega v Saudovo Arabijo, ampak so sklenili pobegniti v Sirijo. Pono\xc4\x8di je postalo jasno, da sta se dva \xc4\x8dlana patrulje (Vincent Phillips in Mal McGown) po\xc5\xa1kodovala med predhodnim streljanjem. Pono\xc4\x8di pa se je temperatura izjemno mo\xc4\x8dno spustila in po pokrajini so divjali pe\xc5\xa1\xc4\x8deni viharji. Vse bolj so bili opazni simptomi podhladitve. Posledi\xc4\x8dno se je patrulja med potjo razbila na dve skupini (prva skupina: McNab, Consiglio, Lane, Coburn, Dinger; druga skupina: Ryan, Phillips, McGown)._NEWLINE_Druga skupina je imela dva po\xc5\xa1kodovana (Phillips, McGown), le dvoje oro\xc5\xbeij (M16+M203 in LAW) in bila brez GPS. Skoraj ob jutru so naleteli na jarek, kjer so nato zaspali. Podnevi viharji niso popustili. Kmalu, ko se je zno\xc4\x8dilo, so nadaljevali pot. Pono\xc4\x8di se je Phillipsovo stanje poslab\xc5\xa1alo. Nekje pono\xc4\x8di je izginil. Druga dva sta ga nekaj \xc4\x8dasa iskala, nato pa nadaljevala pot. Zatem sta naletala na starej\xc5\xa1ega ira\xc5\xa1kega pastirja. McGown je zapustil skrivali\xc5\xa1\xc4\x8de, v upanju, da ju bo pastir odpeljal do vozila, s katerim bi la\xc5\xbeje napredovala. Ryan se ni strinjal z njim in tako sta se lo\xc4\x8dila. Ko je Ryan hotel pred zoro zapustiti dogovorjeni kraj sre\xc4\x8danja, je zagledal vozilo. Sprva je mislil, da je tovari\xc5\xa1u uspelo priskrbeti vozilo, toda kmalu je pripeljal \xc5\xa1e en tovornjak. Chris je napadel obe vozili, ju uni\xc4\x8dil in nato pobegnil stran. Po sedmih no\xc4\x8deh hoje je pri\xc5\xa1el v Sirijo._NEWLINE_Prva skupina je pono\xc4\x8di na\xc5\xa1la zavetje ob grobni gomili. Zjutraj so ugotovili, da so manj kot 1\xc2\xa0km oddaljeni od ceste. Sklenili so, da bodo pono\xc4\x8di \xc5\xa1li do ceste, zaustavili vozilo in se z njim odpeljali do meje. Po ve\xc4\x8durnem \xc4\x8dakanju so ustavili taksi (stari britanski Austin FX4), prisilili potnike, da so zapustili avtomobil in se odpeljali proti meji. 11\xc2\xa0km pred mejo so naleteli na cestno blokado, kjer so ira\xc5\xa1ki vojaki pregledovali vozila. Ker so SAS-ovci nosili beduinske naglavne rute in umazane uniforme, so upali, da jih ne bodo prepoznali. Toda ko se je en vojak pribli\xc5\xbeal k vozilu, so ga ustrelili in nato zbe\xc5\xbeali iz vozila proti meji. Tako so pri\xc5\xa1li do reke Evfrat; ker so bili iz\xc4\x8drpani, so za\xc4\x8deli iskati najo\xc5\xbeji odsek reke, toda kmalu so naleteli na Ira\xc4\x8dane. Lane in Digger sta bila brez streliva, tako da sklenila preplavati reko, medtem ko so preostali trije sprejeli boj. Consiglio je bil med bojem ubit. Druga dva sta se pri\xc4\x8dela pomikati proti drevju, ko je bil Coburn zadet. McNab je izpraznil svoj nabojnik in nato pri\xc4\x8del te\xc4\x8di proti meji. Medtem sta Digger in Lane na\xc5\xa1la star hlev, kjer sta se skrila. Lane je bil zaradi podhladitve skoraj nezavesten, tako da se je Digger odlo\xc4\x8dil, da bo poskusil pobegniti in hkrati pritegniti pozornost Ira\xc4\x8danov, ki so se pribli\xc5\xbeevali hlevu. Toda kmalu so ga zajeli in Lane je umrl pono\xc4\x8di zaradi podhladitve. McNab je tako bil edini preostali \xc4\x8dlan svoje skupine. Ob zori se je skril v odto\xc4\x8dno cev, kjer so ga podnevi odkrili. Bil je 3\xc2\xa0km od Sirije._NEWLINE_Odpeljan je bil v zapor Abu Grajb, kjer so imeli \xc5\xa1e dva druga pripadnika njegove patrulje, Digger in McGown. Podvr\xc5\xbeeni so bili ve\xc4\x8ddnevnem mu\xc4\x8denju. 26. februarja je bilo podpisano premirje in deset dni pozneje so bili trije SAS-ovci izpu\xc5\xa1\xc4\x8deni iz Abu Grajba in preme\xc5\xa1\xc4\x8deni v postajo Rde\xc4\x8dega kri\xc5\xbea v Bagdad, kjer so odkrili Coburna, ki med bojem ni umrl, ampak je bil ranjen._NEWLINE_Med 22. in 27. januarjem (dan, ko je bila skoraj vsa enota onemogo\xc4\x8dena) so pripadniki enote ubili ve\xc4\x8d kot 250 ira\xc5\xa1kih vojakov in uni\xc4\x8dili ve\xc4\x8d vozil. Ryan, ki je edini uspel pobegniti iz Iraka, je prehodil ve\xc4\x8d kot 300\xc2\xa0km v sedmih no\xc4\x8deh.'